

הכנסת

כ"ד באייר התשפ"ג

15 במאי, 2023

**878**

לכבוד

יו"ר הכנסת, ח"כ אמיר אוחנה

אדוני היושב ראש,

אבקש להעלות על סדר יומה של הכנסת הצעה דחופה בנושא:

דרישה להוציא את ועדת המעקב העליונה מחוץ לחוק ולזמן לחקירה את ראשי הוועדה בגין תמיכה בטרור

דברי הסבר:

בשבוע שעבר, ב-10.5.2023 קיימה ועדת המעקב העליונה של הציבור הערבי בישראל אירוע תמיכה במחבלים. באירוע הושמעו קריאות לביצוע פעולות טרור כמו: "הו אסיר, תקוף שוב, חטוף חייל ושחרר אסירים", "הו עזתי תרמוס תרמוס את המשתפ ואת המרגל", "הוצאנו צלף אחד לעיון אלחראמיה (רצח עשרה ישראלים ב2002 בבנימין) הוא קרע אותם לגזרים בכדורים ורובה".
באירוע השתתפו חכ"ל מוחמד ברכה, יו״ר ועדת המעקב והשייח ראאד סאלח, חבר הוועדה, המכהן גם כמנהיג הפלג הצפוני של התנועה האיסלאמית. בעקבות אירוע זה, הגיש ארגון בצלמו תלונה במשטרה כנגד המשתתפים באירוע ושלח מכתב ליועצת המשפטית לממשלה, בדרישה לעצור את מארגניו.
יש לציין שוועדת המעקב העליונה אינה ארגון שוליים קיצוני, אלא ארגון המוכר בישראל כעותר ציבורי לגיטימי שדלתות בין המשפט בישראל פתוחות בפניו והגיש לאורך השנים לא פחות מ85 עתירות נגד רשויות המדינה בישראל.
זו לא הפעם הראשונה שהארגון מכפה בפעילותו על ארגוני הטרור. הוועדה והעומד בראשה עודדו את הפרעות שהתקיימו בשומר חומות וסייעו בהליכים המשפטיים של מבצעי הפוגרומים.
למדינה ולמוסדות האכיפה שלנו אסור להשלים עם הפעילות הזו. כל מי שמבקש לקדם חיי שלום בין יהודים לערבים במדינת ישראל חייב לפעול להוצאת ארגונים אלו מחוץ לחוק.
בפרט בימי לחימה אלו, יש חשיבות מיוחדת להעלות את הנושא לסדר יומה של הכנסת.

בכבוד רב,

חברת הכנסת לימור סון הר מלך